**І РЕСПУБЛИКАЛЫҚ «YESSENOV FEST» «ҚАЗАҚША КҮРЕС» ЖАРЫСЫНЫҢ ЕРЕЖЕСІ**

**І ЖАЛПЫ ЕРЕЖЕЛЕР**

* 1. Аталған Ереже ІІ Республикалық «YESSENOV FEST» оқушылар мен студенттік жарыстың өткізу тәртібі мен шарттарын анықтайды.
	2. ІІ Республикалық «YESSENOV FEST» өнер байқауы 2022 жылдың 14-15 мамыр айында Ақтау қаласында өткізіледі.
	3. Фестивалді ұйымдастыру және өткізуді Ш. Есенов атындағы КТИУ жүзеге асырады.

 **II «ҚАЗАҚША КҮРЕС» МАҚСАТЫ**

  2.1. Жарыс – жастарды рухани дамыту, жастардың бос уақытын ұтымды ұйымдастыру.

 2.2. Қазақ күресін дамыту және ұлттық құндылықтарымызды жаңғыртуды мақсат етеді.

 **ІII «ҚАЗАҚША КҮРЕС» ӨТКІЗУДІҢ ТӘРТІБІ МЕН ШАРТТАРЫ**

* 1. Жарысқа қатысушылардың шарттары:
1. Жарыс аталымдары:
2. 65 кг дейінгі салмақ дәрежесіндегі жарысқа қатысушылар бөлек сайысқа түседі;
3. 75 кг дейінгі салмақ дәрежесіндегі жарысқа қатысушылар бөлек сайысқа түседі
4. 75+ кг жоғары салмақ дәрежесінде жарысқа қатысушылар бөлек сайысқа түседі;
5. Әр қатысушы өз киімдері болуы тиіс.
6. Жарысқа қатысушылардың жеке куәліктері болуы тиіс және тіркелу керек.

3.2. «Жамбас» –  балуанның бір немесе екі жамбасының кілемге тиюі әсерінен болған әдіс тәсілдері. Төреші дауыстап "Жамбас" деп айтып, оң немесе сол қолын иығының деңгейіне көтеріп саусақтарын жұмып ұстайды. Хаттамада «Ж» деп белгіленеді. Екі «Жамбас» ұпайы бір «Жартылай жеңіске» тең. Екі «Жамбас» пен «Жартылай жеңіс» айқын басымдылықпен жеңіс деп саналады. Төрт «Жамбас» ұпайы айқын басымдылықпен жеңіс деп есептеледі. Егерде балуан қарсыласын арқадан асып лақтырғанда жамбасы жерге тиген жағдайда жамбас ұпайы беріледі.

3.3. Жартылай жеңіс ұпайы балуанның бір жауырын  немесе бір жақ қырының кілемге тиюі әсерінен болған әдіс тәсілдері. Төреші дауыстап «Жартылай жеңіс деп айтады. Оң немесе сол қолдың иығының деңгейіне көтеріп, алақанының қырымен төмен көрсетіп ұстайды. Хаттама бойынша «Ж-Ж» деп белгіленеді. Екі «Жартылай жеңіс» айқын басымдылықпен жеңіс деп саналады. Егерде балуан қарсыласын арқадан асып лақтырғанда жамбасы жерге тиген жағдайда-жамбас ұпайы беріледі.

3.4. Балуан әдіс қолданғанда  қарсыластың тізесі жерге тиіп кеткенде – бүк ұпайы беріледі. Егерде балуан  3 бүк ұпайын иеленсе ол бір жамбас ұпайына тең болады.

3.5. "Таза жеңіс" – күрес кезінде қарсыластың екі жауырынының кілемге тиюі әсерінен болған әдіс тәсілі. Мұндайда төреші оң не сол қолын жоғары көтеріп, алақанын алдыға белгілеп ұстайды.

3.6. Ескерту: Сылбыр күрескен балуанға ескерту беріледі. Ескерту жамбас ұпаймен тең болады.

3.7. Негізгі күресу уақыты – 4 минут.

3.8. Кездесу барысында балуандар қанша әдіс қолданып, ұпай ала алмаса, негізгі уақыт аяқталғанда қосымша 1 минут «Белдесу» уақыты беріледі. Егер қарсыластың қолы белден шығып кеткенде, тізесі жерге тигенде немесе ескерту алғанда ол жеңіліс болып саналады. Тиісті уақытта балуандар жеңісті бермесе, салмағы аз қарсылас жеңімпаз атанады.

**ІV ЖЕҢІМПАЗДАРДЫ АНЫҚТАУ ТӘРТІБІ**

4.1. Жарыс талаптарына сай қатысушыларды әділ қазылар алқасы құрылады, шешім шығарады.

4.2. Жарысқа қатысушылар келесі талаптар бойынша бағаланады:

1) 65 кг дейінгі салмақ дәрежесіндегі жарысқа қатысушылар бөлек сайысқа түседі;

1. 75 кг дейінгі салмақ дәрежесіндегі жарысқа қатысушылар бөлек сайысқа түседі
2. 75+ кг жоғары салмақ дәрежесінде жарысқа қатысушылар бөлек сайысқа түседі;

4.3. Жүлделі орындарға ие болған жарыс жеңімпаздарына бағалы сыйлықтар мен дипломдар табыс етіледі.

4.4. Әділ қазылар алқасының шешімі түпкілікті және қайта қарауға жатпайды.

4.5. Әділ қазылар алқасының шешімі байқау аяқталғаннан кейінгі үзілісте қорытындылайды.

 **\**Ережеге қосымша***

**Жарысқа қатысу туралы өтініш**

**-** Орта білім беру мекемелерінде білім алатын **оқушылар мен студенттер** қатыса алады;

- 2022 жылдың 10 мамырға дейін ниет білдірген қатысушылар, сұранысты **fest.yu.edu.kz сайтында онлайн тіркеле алады;**

Қосымша сұрақтар туындаған жағдайда **+7(775)916-52-31** немесе **+7(702)766-28-08** нөміріне байланысуға болады.